[pic] | COMISIA EUROPEANĂ |

Bruxelles, 23.9.2010

COM(2010) 502 final

RAPORT AL COMISIEI CĂTRE PARLAMENTUL EUROPEAN ȘI CONSILIU

AL TREILEA RAPORT FINANCIAR AL COMISIEICĂTRE PARLAMENTUL EUROPEAN ȘI CONSILIUprivind FONDUL EUROPEAN DE GARANTARE AGRICOLĂEXERCIȚIUL FINANCIAR 2009 SEC(2010) 1098

CUPRINS 1. PROCEDURA BUGETARĂ 4 1.1. Proiectul preliminar de buget pentru 2009 4 1.2. Proiectul de buget pentru 2009 4 1.3. Scrisoarea rectificativă pentru 2009 4 1.4. Adoptarea bugetului pentru 2009 4 1.5. Bugetul rectificativ nr. 8/2009 4 1.6. Bugetul rectificativ nr. 10/2009 4 1.7. Venituri alocate FEGA 5 1.8. Sumele temporare pentru restructurarea industriei zahărului 5 1.9. Partea reprezentată de bugetul FEGA din bugetul total al UE 6 2. TREZORERIE ȘI GESTIONAREA CREDITELOR 7 2.1. Gestionarea creditelor 7 2.1.1. Credite disponibile pentru exercițiul financiar 2009: 7 2.1.2. Execuția creditelor disponibile pentru exercițiul financiar 2009: 9 2.1.3. Execuția bugetară - Cheltuielile în gestiune directă efectuate de către Comisie 9 2.1.4. Plăți lunare către statele membre 10 2.1.4.1. Plăți lunare din cheltuielile prevăzute 10 2.1.4.2. Decizii privind plățile lunare pentru 2009 10 3. EXECUȚIA BUGETULUI FEGA PENTRU 2009 10 3.1. Introducere 10 4. COMENTARII PRIVIND EXECUȚIA BUGETULUI AGRICOL 11 4.1. Capitolul 05 02: Intervenții pe piețele agricole 11 4.1.1. Introducere 11 4.1.2. Cereale 11 4.1.3. Programe alimentare 11 4.1.4. Fructe, legume 11 4.1.5. Produse din sectorul vitivinicol 11 4.1.6. Lapte și produse lactate 12 4.2. Capitolul 05 03: Ajutoare directe 12 4.3. Capitolul 05 07: Auditul cheltuielilor agricole 12 4.3.1. Articolul 05 07 01: Controlul cheltuielilor agricole 12 5. EXECUȚIA VENITURILOR ALOCATE 12 5.1. Venituri alocate FEGA 12 5.2. Venituri alocate referitoare la sumele temporare acordate pentru restructurarea industriei zahărului 13 5.3. Fondul de restructurare a industriei zahărului 13 6. DEFALCAREA CHELTUIELILOR PE CATEGORII 13 ANEXA 1 PROCEDURA BUGETARă PENTRU CREDITELE DE ANGAJAMENT FEGA ÎN 2009 ANEXA 2 PARTEA REPREZENTATă DE BUGETUL FEGA DIN BUGETUL TOTAL AL UE PENTRU 2003-2009 Anexa 3 Analiza execuției bugetare a FEGA - Exercițiul financiar 2009 ANEXA 4-I ANALIZA EXECUțIEI BUGETARE A FEGA - EXERCIțIUL FINANCIAR 2009. VENITURI ALOCATE. C4 ANEXA 4-II. ANALIZA EXECUțIEI BUGETARE A FEGA - EXERCIțIUL FINANCIAR 2009. VENITURI ALOCATE. C5 ANEXA 5 EXECUțIA BUGETARă A FEGA PE ARTICOLE șI PE STATE MEMBRE – EXERCIțIUL FINANCIAR 2009 ANEXA 6 EVOLUțIA DEFALCăRII CHELTUIELILOR FEGA ÎN EXERCIțIILE FINANCIARE 2004-2009 Notă: Prezentul raport este însoțit de un document de lucru detaliat al serviciilor Comisiei. Textul integral al acestui document de lucru (în limba engleză) va fi disponibil, de asemenea, împreună cu tabelele anexate (în limba engleză), pe site-ul Direcției Generale pentru Agricultură (http://ec.europa.eu/agriculture/fin/finrep_en.htm). |

PROCEDURA BUGETARĂ[1]

Proiectul preliminar de buget pentru 2009

Proiectul preliminar de buget (PPB) pentru 2009 a fost adoptat de Comisie și propus autorității bugetare la 6 mai 2008. Creditele de angajament propuse pentru Fondul European de Garantare Agricolă (FEGA) la rubrica 2 din cadrul financiar 2007-2013 au totalizat42 860,3 milioane EUR.

Proiectul de buget pentru 2009

Consiliul a adoptat proiectul de buget pentru 2009 în iulie 2008. Față de proiectul preliminar de buget, creditele FEGA au fost reduse cu 380,0 milioane EUR, la 42 480,3 milioane EUR.

Scrisoarea rectificativă pentru 2009

În octombrie 2008, Comisia a adoptat scrisoarea rectificativă nr. 2 la proiectul preliminar de buget pentru 2009, fixând necesarul de credite de angajament pentru FEGA la 41 579,89 milioane EUR, ceea ce reprezintă o sumă cu 1 280,4 milioane EUR mai mică față de proiectul preliminar de buget.

Adoptarea bugetului pentru 2009

Parlamentul European a adoptat bugetul pentru anul 2009 în sesiunea plenară din decembrie 2008.

Creditele de angajament pentru FEGA votate s-au ridicat la un total de 41 131,4 milioane EUR, ceea ce reprezintă o sumă cu 448,5 milioane EUR mai mică față de scrisoarea rectificativă. Din acest total, au fost prevăzute credite de angajament în valoare de 3 409,6 milioane EUR pentru măsuri de piață la capitolul 05 02 și 37 779,0 milioane EUR pentru ajutoare directe la capitolul 05 03. În plus, bugetul pentru 2009 prevedea credite de angajament de 320,7 milioane EUR pentru domeniul de politică 17 - măsuri veterinare și fitosanitare și 29,5 milioane EUR pentru domeniul de politică 11 - pescuit.

Pentru detalii, a se consulta anexa 1.

Bugetul rectificativ nr. 8/2009

În iunie 2009, Comisia a propus și autoritatea bugetară a adoptat bugetul rectificativ nr. 8/2009, privind creditele de angajament din bugetul 2009, prin care s-a mărit suma disponibilă pentru FEGA cu 49,3 milioane EUR, sumă destinată programelor de eradicare a bolilor animalelor și în special celor de eradicare a febrei catarale maligne, în cadrul domeniului de politică 17 - măsuri veterinare și fitosanitare.

Bugetul rectificativ nr. 10/2009

În noiembrie 2009, Comisia a propus și autoritatea bugetară a adoptat bugetul rectificativ nr. 10/2009, prin care creditele de angajament ale FEGA au fost reduse cu 135,0 milioane EUR pentru a contribui la finanțarea Pachetului european de redresare economică (PERE), iar creditele de plată ale ITDR[2] au fost reduse cu 111,2 milioane EUR (N.B.: ITDR este finanțat prin fostul Fond European de Orientare și Garantare Agricolă - Secțiunea Garantare).

Venituri alocate FEGA[3]

În conformitate cu articolul 34 din Regulamentul (CE) nr. 1290/2005 privind finanțarea politicii agricole comune, veniturile rezultate din corecțiile financiare efectuate în temeiul deciziilor de verificare a conformității, din nereguli și din taxele pentru lapte sunt venituri alocate pentru finanțarea cheltuielilor FEGA. Veniturile alocate pot fi utilizate, parțial sau total, pentru a acoperi finanțarea cheltuielilor FEGA, în cazul în care creditele bugetare acordate de autoritatea bugetară nu sunt suficiente pentru a finanța cheltuielile suportate de statele membre. Dacă nu se utilizează totalitatea acestor venituri sau o parte din ele, acestea se reportează automat în următorul exercițiu bugetar, pentru a finanța nevoile bugetare ale exercițiului respectiv.

În momentul stabilirii bugetului pentru 2009, a fost efectuată o estimare atât a veniturilor prevăzute a fi colectate pe parcursul exercițiului bugetar 2009, cât și a sumei care se preconiza că va fi reportată din exercițiul financiar 2008 în 2009. Această estimare a fost luată în considerare în momentul în care autoritatea bugetară a adoptat bugetul pentru 2009, și anume:

- veniturile provenite din corecțiile efectuate în urma verificării conformității și din nereguli au fost estimate la 600,0 milioane EUR și, respectiv, 105,0 milioane EUR, în timp ce veniturile provenind din taxele pentru lapte au fost estimate la 337,0 milioane EUR. Prin urmare, suma veniturilor alocate preconizate a fi colectate în cursul exercițiului bugetar 2009 a fost estimată la 1 042,0 milioane EUR;

- suma veniturilor alocate preconizate a fi reportate din exercițiul bugetar 2008 în 2009 a fost estimată la 1 334,0 milioane EUR.

Suma totală luată în considerare a fost de 2 376,0 milioane EUR, Comisia reducând cu 515,0 milioane EUR creditele solicitate pentru fondurile operaționale ale organizațiilor de producători din sectorul fructelor și legumelor și cu 1 861,0 milioane EUR creditele solicitate pentru schema de plăți unice. Ținând cont de aceste sume, autoritatea bugetară a acordat în cele din urmă credite însumând 260,0 milioane EUR și, respectiv, 27 239,0 milioane EUR pentru schemele respective.

Pentru detalii, a se consulta anexele 4.I și 4.II.

Sumele temporare pentru restructurarea industriei zahărului[4]

Sumele temporare pentru restructurarea industriei zahărului, stabilite la articolul 11 din Regulamentul (CE) nr. 320/2006 al Consiliului, sunt considerate ca fiind venituri alocate, destinate finanțării ajutorului pentru restructurarea acestui sector, precum și alte ajutoare prevăzute în cadrul Fondului de restructurare a industriei zahărului. Pentru fiecare an de comercializare, începând cu 2006-2007 și până în 2008-2009, aceste sume se referă la contingentele cantitative de zahăr, sirop de inulină și izoglucoză deținute de operatori în fiecare stat membru și trebuie plătite fondului de către statele membre în două tranșe, ale căror termene limită sunt 31 martie și, respectiv, 30 noiembrie în fiecare an.

La momentul stabilirii bugetului pentru 2009, se estima că aceste venituri preconizate a fi transferate la bugetul UE pe parcursul exercițiului se cifrează la 1 742,0 milioane EUR. În același timp, se preconiza reportarea unei sume de 2 006,0 milioane EUR din exercițiul bugetar 2008 în 2009.

Pentru detalii, a se consulta anexele 4.I și 4.II.

Partea reprezentată de bugetul FEGA din bugetul total al UE

Partea reprezentată de bugetul final al FEGA (credite de angajament) din bugetul total al UE pentru perioada 2003-2009 figurează în anexa 2.

TREZORERIE ȘI GESTIONAREA CREDITELOR

Gestionarea creditelor

2.1.1. Credite disponibile pentru exercițiul financiar 2009:

În EUR |

Secțiunea cheltuieli din buget (1) | Credite de angajament | Credite de plată | Secțiunea venituri din buget (VA) (3) | Previziuni |

1. Credite inițiale pentru FEGA | 41 131 356 325 | 41 265 823 325 | 1. Verificarea conformității | 600 000 000 |

2. Bugete rectificative (2) | -85 660 000 | -246 200 000 | 2. Nereguli | 105 000 000 |

3. Credite finale pentru FEGA, din care: | 41 045 696 325 | 41 021 423 325 | 3. Taxe suplimentare aplicate producătorilor de lapte | 337 000 000 |

3a. Credite pentru gestiunea partajată [cu excepția ITDR (4) pentru UE 10] | 40 589 704 325 | 40 589 704 325 | 4. Sumele temporare pentru restructurarea industriei zahărului (5) | 1 742 000 000 |

3b. Credite pentru cheltuieli în gestiune directă (6) | 455 992 000 | 360 919 000 | Total previziuni VA | 2 784 000 000 |

3c. Credite pentru ITDR UE 10 (7) | 0 | 70 800 000 |

(1) Credite înscrise în bugetul pentru 2009 ținând seama de veniturile alocate prevăzute a fi colectate în 2009 și de sumele reportate din 2008 în 2009 în conformitate cu articolul 10 din Regulamentul (CE) nr. 1605/2002 al Consiliului. (2) Pentru creditele de angajament, bugetele rectificative nr. 8 și 10/2009 prevăd o reducere de 135,0 milioane EUR pentru PERE (punctul 1.6) și o creștere de 49,3 milioane EUR pentru domeniul de politică 17 – Cheltuieli pentru măsuri veterinare și fitosanitare (Direcția Generală Sănătate și Consumatori) (punctul 1.5). Pentru creditele de plată, bugetul rectificativ nr. 10/2009 prevede o reducere de 135 milioane EUR pentru PERE (punctul 1.6) și de 111,2 milioane EUR pentru ITDR - fostul Fond European de Orientare și Garantare Agricolă-Secțiunea Garantare (fostul FEOGA). (3) VA: venituri alocate prevăzute a fi colectate. Nu sunt sume reprezentând venituri înscrise în liniile de venituri (p.m.)[5], dar sumele prevăzute sunt indicate în comentariile bugetare. (4) ITDR: Instrumentul de tranziție pentru dezvoltare rurală pentru UE 10. (5) Aceste venituri sunt folosite pentru a furniza credite pentru plata sprijinului din cadrul Fondului de restructurare a industriei zahărului. (6) 80% din creditele de angajament se referă la domeniul de politică 17 – Cheltuieli pentru măsuri veterinare și fitosanitare (Direcția Generală Sănătate și Consumatori). Restul se repartizează în mod egal la domeniul de politică 05 - Agricultură și dezvoltare rurală (Direcția Generală Agricultură și Dezvoltare Rurală) - și la domeniul de politică 11 - Pescuit (Direcția Generală Afaceri Maritime și Pescuit). Plățile pentru Direcția Generală Afaceri Maritime și Pescuit includ 1,8 milioane EUR care au fost transferate de la alte posturi ale domeniului de politică 11 – Pescuit. (7) La sfârșitul exercițiului, creditele de plată inițiale de 182 milioane EUR au fost reduse la 70,8 milioane EUR ca urmare a bugetului rectificativ nr. 10/2009. |

2.1.2. Execuția creditelor disponibile pentru exercițiul financiar 2009:

În EUR

Execuția creditelor de angajament | Execuția creditelor de plată |

Gestiune repartizată (în afară de ITDR UE 10) (1): | 46 024 783 279,92 | 46 024 783 279,92 |

Cheltuieli în gestiune directă | 444 795 087,91 | 270 611 015,99 |

ITDR pentru UE 10 | 0,00 | 67 170 526,24 |

Total (inclusiv Fondul de restructurare a industriei zahărului) (2) Fondul de restructurare a industriei zahărului Total (în afară de Fondul de restructurare a industriei zahărului) | 46 469 578 367,83 3 017 689 890,69 43 451 888 477,14 | 46 362 564 822,15 3 017 689 890,69 43 344 874 931,46 |

(1) Sume angajate. Angajamente și plăți minus venituri alocate primite: 43 197 343 784,95 EUR.

(2) Prin adăugarea unei sume de 2 165 546,21 EUR (referitoare la execuția veniturilor alocate pentru cheltuieli directe de care nu s-a ținut cont), execuția însumează 46 471 743 914,04 EUR în credite de angajament (FEGA + Fondul de restructurare a industriei zahărului). Suma netă după scăderea Fondului de restructurare a industriei zahărului este de 43 454 054 023,35 EUR.

Pentru exercițiul financiar 2009, suma creditelor de angajament utilizate efectiv a fost de 46 469 578 368 EUR, în timp ce suma creditelor de plată a fost de 46 362 564 822 EUR.

2.1.3. Execuția bugetară - Cheltuielile în gestiune directă efectuate de către Comisie

În EUR

Cheltuieli în gestiune directă | Credite de angajament | Sume dezangajate | Credite de plată | Report în 2010 (1) |

Credite de angajament | 455 992 000,00 | - | 360 919 000,00 | - |

Executare | 444 795 087,91 | - | 270 611 015,99 | 31 370 402,92 |

Credite anulate | 11 196 912,09 | - | 90 307 984,01 | - |

(1) Report în 2010 numai pentru creditele nediferențiate |

În bugetul pentru 2009 au fost prevăzute credite de angajament de 456 milioane EUR pentru cheltuieli în gestiune directă. O sumă de 444,8 milioane EUR a fost angajată în 2009. Soldul acestor credite, reprezentând 11,2 milioane EUR, a fost anulat.

80% din creditele de angajament se referă la domeniul de politică 17 – Cheltuieli pentru măsuri veterinare și fitosanitare. Restul se repartizează în mod egal la domeniul de politică 05 - Agricultură și dezvoltare rurală - și la domeniul de politică 11 - Pescuit.

2.1.4. Plăți lunare către statele membre

2.1.4.1. Plăți lunare din cheltuielile prevăzute

Articolul 15 din Regulamentul (CE) nr. 1290/2005 al Consiliului din 21 iunie 2005 privind finanțarea politicii agricole comune[6] prevede că „ plățile lunare sunt efectuate de Comisie […] pentru cheltuielile efectuate de agențiile de plăți acreditate din statele membre în decursul unei luni de referință ”. Plățile lunare se efectuează către fiecare stat membru cel târziu în a treia zi lucrătoare din a doua lună care urmează celei în care s-au efectuat cheltuielile.

Plățile lunare reprezintă o rambursare a cheltuielilor nete (după deducerea veniturilor) care au fost deja efectuate și sunt puse la dispoziție pe baza declarațiilor lunare prezentate de statele membre[7]. Contabilizarea lunară a cheltuielilor și a veniturilor face obiectul unor verificări și corecții pe baza declarației detaliate[8]. În plus, aceste plăți devin definitive în urma verificării din cursul exercițiilor următoare, pe baza deciziilor de închidere a conturilor.

Sistemul plăților lunare se aplică plăților efectuate de statele membre de la 16.10.2008 la 15.10.2009. Pentru restul plăților, Comisia efectuează plăți directe pentru un număr limitat de măsuri.

Pentru exercițiul 2009, suma netă totală a plăților lunare efectuate a fost de 43 197 343 784,95 EUR.

2.1.4.2. Decizii privind plățile lunare pentru 2009

În ceea ce privește exercițiul financiar 2009, Comisia a adoptat douăsprezece decizii privind plățile lunare. În plus, în decembrie 2009, s-a decis efectuarea unei plăți lunare suplimentare de ajustare a plăților deja acordate pentru cheltuielile totale imputabile exercițiului financiar.

EXECUȚIA BUGETULUI FEGA PENTRU 2009

Introducere

Anul agricol 2009 a fost marcat de scăderi însemnate ale prețurilor produselor agricole, atât pe piața din UE, cât și pe piața mondială, în special în sectorul produselor lactate. Situația dificilă de pe piețele agricole s-a accentuat și mai mult în contextul crizei financiare mondiale și al perspectivelor economice negative per ansamblu. Aceste evoluții au afectat atât nivelul cheltuielilor FEGA, cât și utilizarea creditelor disponibile în cadrul anumitor domenii bugetare.

Execuția bugetară s-a ridicat la 43 454,1 milioane EUR. Aceste cheltuieli au fost finanțate prin creditele bugetare inițiale, utilizând întreaga sumă a veniturilor alocate, și anume 1 474,1 milioane EUR, reportată din 2008, precum și o parte din veniturile alocate colectate în 2009, în valoare de 944,5 milioane EUR, dintr-un total de 1 086,0 milioane EUR. În ceea ce privește domeniul de politică 05 - Agricultură și dezvoltare rurală, cheltuielile aferente măsurilor de piață au atins suma de 3 987 milioane EUR, iar cele aferente plăților directe s-au ridicat la 39 113,9 milioane EUR, ambele sectoare depășind creditele bugetare votate. Această depășire vizibilă a fost acoperită în parte prin transferul de credite de la alte posturi bugetare și în parte prin veniturile care au fost alocate bugetului FEGA.

Mai mult, suma totală menționată a execuției include cheltuielile corespunzătoare măsurilor privind piața produselor piscicole (domeniul de politică 11) în valoare de 29,4 milioane EUR, precum și pe cele care corespund cheltuielilor veterinare (domeniul de politică 17), cu o valoare de 364,3 milioane EUR. (N.B.: Pentru detalii, a se consulta anexa 3). Anexa 5 prezintă o defalcare a cheltuielilor FEGA pe articole și pe state membre.

COMENTARII PRIVIND EXECUȚIA BUGETULUI AGRICOL

În cele ce urmează, este prezentat un scurt comentariu privind creditele bugetului agricol, pe baza detaliilor care figurează în anexa 3.

Capitolul 05 02: Intervenții pe piețele agricole

Introducere

Plățile totale pentru acest domeniu bugetar au însumat 3 987,0 milioane EUR și au fost finanțate prin credite bugetare votate în valoare de 3 287,7 milioane EUR și prin venituri alocate în valoare de 702,0 milioane EUR.

Cereale

Depășirea din acest sector s-a datorat în principal creșterii stocurilor de intervenție de la aproximativ 0,047 milioane tone la începutul anului la aproximativ 1,56 milioane tone la sfârșitul anului.

Programe alimentare

În ceea ce privește distribuția de produse alimentare persoanelor defavorizate, subutilizarea observată s-a datorat dificultăților administrative cu care s-au confruntat anumite state membre și care le-au împiedicat să efectueze toate achizițiile pe piață pentru diversele produse prevăzute în planul de distribuție pentru 2009. De asemenea, trebuie reținut faptul că suma înscrisă în buget a fost majorată în 2009 la 500 milioane EUR.

Fructe, legume

Depășirea vizibilă din acest sector s-a datorat efectului tehnic al finanțării unei părți a cheltuielilor prin venituri alocate, în valoare de 413,4 milioane EUR, în privința fondurilor operaționale ale organizațiilor de producători și prin creșterea plăților efectuate de statele membre pentru ajutoarele destinate grupurilor de producători recunoscute preliminar.

Produse din sectorul vitivinicol

Măsurile principale finanțate în acest sector sunt programele naționale de sprijin și schema de defrișare. În ceea ce privește programele naționale de sprijin, statele membre au efectuat o execuție satisfăcătoare a programelor respective, având în vedere faptul că e vorba de primul exercițiu în care se aplică. În ceea ce privește schema de defrișare, cererile de ajutor au fost mult mai numeroase, determinând cheltuieli mai mari efectuate de statele membre în cauză față de creditele reținute la buget.

Lapte și produse lactate

Pentru a face față situației dificile din sectorul produselor lactate, Comisia a reintrodus, în ianuarie 2009, restituirile la export. Mai mult, au fost introduse în depozitare publică cantități importante de lapte praf degresat și de unt, perioada de achiziție pentru acestea fiind prelungită dincolo de termenul normal fixat la 31 august. Bugetul 2009, stabilit în septembrie 2008, nu a prevăzut credite pentru aceste operații, rezultatul fiind faptul că cheltuielile efectuate în acest sector au depășit creditele bugetare corespunzătoare.

Capitolul 05 03: Ajutoare directe

Creditele votate pentru acest capitol bugetar s-au ridicat la 37 779,0 milioane EUR, pe când plățile au reprezentat aproximativ 39 113,9 milioane EUR. Această depășire vizibilă a putut fi atribuită, în principal, schemei de plăți unice (creditele de plată au fost reduse pentru a ține cont de veniturile alocate) și a fost acoperită în parte prin transferuri bugetare de la alte posturi bugetare și în parte prin veniturile care au fost alocate acestei scheme în bugetul pentru 2009.

Capitolul 05 07: Auditul cheltuielilor agricole

Articolul 05 07 01: Controlul cheltuielilor agricole

Acest articol include în principal sumele creditate către bugetul FEGA ca urmare a corecțiilor efectuate în cadrul închiderii conturilor și ca urmare a nerespectării termenelor de efectuare a plăților către beneficiari. Suma totală a acestor corecții s-a ridicat la - 115,1 milioane EUR. Creditele bugetare adoptate de autoritatea bugetară pentru aceste corecții s-au ridicat la - 490,0 milioane EUR. Comisia a închis acest cont prin transferarea de credite în valoare de 375,1 milioane EUR provenind din veniturile alocate colectate în cursul exercițiului bugetar FEGA pentru 2009.

EXECUȚIA VENITURILOR ALOCATE

Venituri alocate FEGA

Veniturile alocate reportate efectiv din 2008 în 2009 sunt în valoare de 1 474,1 milioane EUR și au fost integral utilizate pentru finanțarea cheltuielilor din exercițiul bugetar 2009, în conformitate cu articolul 10 din Regulamentul financiar. Această sumă a acoperit cheltuielile în valoare de 343,8 milioane EUR aferente fondurilor operaționale ale organizațiilor de producători și pe cele în valoare de 1 130,4 milioane EUR aferente schemei de plăți unice.

Venituri alocate colectate în 2009 s-au ridicat la 1 086,0 milioane EUR. O parte din aceste venituri alocate, în valoare de 944,7 milioane EUR, a fost utilizată pentru a acoperi cheltuielile efectuate pe parcursul exercițiului, iar soldul de 141,5 milioane EUR a fost reportat automat în bugetul pe 2010 în vederea finanțării nevoilor bugetare ale exercițiului respectiv.

Pentru detalii, a se consulta anexele 4.I și 4.II.

Venituri alocate referitoare la sumele temporare acordate pentru restructurarea industriei zahărului

Suma totală a veniturilor alocate transferate de statele membre în 2009 s-a ridicat la 1 742,0 milioane EUR. Mai mult, veniturile alocate reportate din 2008 în 2009 au însumat 2 044,6 milioane EUR. Prin urmare, suma totală a veniturilor alocate pusă la dispoziția bugetului UE în 2009 sub forma sumelor temporare pentru restructurare a ajuns la 3 786,0 milioane EUR. În acest moment, după plata ajutoarelor către beneficiarii fondului de restructurare a industriei zahărului, sumele temporare pentru restructurare prezintă un sold de 768,3 milioane EUR, care va fi reportat în 2010.

Pentru detalii, a se consulta punctul 5.3 și anexele 4.I și 4.II.

Fondul de restructurare a industriei zahărului

În decursul exercițiului bugetar 2009, statele membre au efectuat plăți totale în cadrul ajutoarelor pentru restructurarea industriei zahărului, al ajutoarelor pentru diversificare și al ajutoarelor pentru rafinarea zahărului care s-au ridicat la aproximativ 3 017,7 milioane EUR. Aceste ajutoare au fost plătite din veniturile menționate anterior, provenite din sumele temporare acordate pentru restructurarea industriei zahărului.

Pentru detalii, a se consulta anexele 4.I și 4.II.

DEFALCAREA CHELTUIELILOR PE CATEGORII

Cheltuielile totale FEGA însumează 43 454,1 milioane EUR (excluzând Fondul de restructurare a industriei zahărului). În continuare sunt prezentate aceste cheltuieli, defalcate pe categoriile cele mai importante, împreună cu procentul pe care îl reprezintă din cheltuielile totale FEGA pe 2009.

Depozitare

Cheltuielile pentru depozitare s-au ridicat la 173,4 milioane EUR, adică 0,04% din total. Principalele produse depozitate au fost cele din sectorul cerealelor, din cel vitivinicol, din sectorul laptelui și al cărnii de porc.

Restituiri la export

Cheltuielile cu restituirile la export s-au ridicat la 649,5 milioane EUR, adică 1,50% din total.

Alte măsuri de piață

Cheltuielile pentru alte măsuri de piață s-au ridicat la 3 085,6 milioane EUR, adică 7,10% din totalul anual. Această categorie acoperă cheltuieli care se referă în principal la piețele cerealelor, fructelor, legumelor, vinului, laptelui și produselor lactate, cărnii de vită și mânzat și cărnii de porc, precum și la programele alimentare. Dar include, de asemenea, și o parte din corecțiile rezultate în urma auditului cheltuielilor agricole.

Ajutoare directe

Cheltuielile pentru ajutoare directe s-au ridicat la 39 113,9 milioane EUR, adică 90,01% din total.

Cheltuieli directe

Aceste cheltuieli în valoare de 447 milioane EUR, adică 1,03%, au fost efectuate direct de către Comisie și au acoperit în majoritate cheltuielile referitoare la măsurile veterinare, precum și la contabilitatea agricolă și anchetele agricole.

Dezvoltare rurală

Nu s-au prevăzut niciun fel de credite în bugetul pentru 2009 pentru Secțiunea Garantare a fostului FEOGA[9]. În același timp, statele membre au declarat recuperări ale sumelor plătite anterior în valoare de 13,3 milioane EUR.

Evoluția acestei defalcări pe tip de cheltuieli pentru perioada 2004-2009 este prezentată în anexa 6.

[pic]

[pic]

[pic]

[pic]

[pic]

[pic]

[pic]

[1] Această procedură este prezentată în anexa 1.

[2] ITDR: Instrumentul de tranziție pentru dezvoltare rurală pentru UE10

[3] Aceste sume nu sunt înscrise în liniile de venituri din buget (articolul 670 pentru veniturile alocate FEGA), ci sunt menționate în comentariile bugetare la articolul respectiv.

[4] Aceste sume nu sunt înscrise în liniile de venituri din buget (articolul 680 pentru sumele temporare acordate pentru restructurarea industriei zahărului), ci sunt menționate în comentariile bugetare la articolul respectiv.

[5] p.m.: „pro memoria”.

[6] JO L 209, 11.8.2005, p. 1.

[7] Declarațiile lunare de cheltuieli se transmit de către statele membre prin intermediul declarației din data de 10 a lunii N+1.

[8] Statele membre transmit lunar declarațiile detaliate (utilizând tabelul 104) în data de 20 a lunii N+1.

[9] Dezvoltare rurală finanțată prin fostul Fond European de Orientare și Garantare Agricolă-Secţiunea Garantare (FEOGA) – Perioada de programare 2000-2006.